Budviškiai

Budviškiai arba Bystrianka (, nuo 1938 m. liepos 17 d. Oberndorf, nuo 1946 m. Быстрянка) – Mažosios Lietuvos gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Mozyrio kaimo gyvenvietės kaimas  prie Ašvinės upės, 22 km į rytus nuo Pravdinsko.

Istorija 
Bartos žemės kaimo pavadinimas lietuviškos kilmės. 1601 m. minima gyvenvietė Budewegschen, 1626 m. Budischken, nuo 1662 m. Budwischken. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Girdavos apskrities kaimas,  nuo 1874 m. balandžio 9 d. Muldžių valsčiaus kaimas. Priklausė Muldžių parapijai, turėjo 4 ūbus (Prūsijos ūbas = 7,6597 ha) ir 3 margus (Prūsijos margas = 0,2553 ha) žemės. 1910 m. buvo 82 gyventojai. 1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Novo Bobruisko apylinkės kaimas.

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Bystrianka bankgorodov.ru

Girdavos apskrities gyvenvietės